OpenLLM-France/wikimedia huggingface dataset:
# Un oræson devot d’an oll sænt

| ◄ An devotion d’ar sænt, ispicial da Sant Joseph ha d’ar sænt all ma tleomp en em recommandi dezo | Un oræson devot d’an oll sænt | An devotion evit an anaon-vad ► |
D’an oll sænt, pehini a ve mad da lavaret alies, ispicial da vouel an oll sænt evit ho enori assambles, particulieramant ar re ma hon eus un devotion particulier dezo ; hac evit ho fidi oll da obteni deomp ar graçou pe veus a re hon eus izom, hac un finvez eürus. Var an ear gallec : Que veux-je en récompense ?
| ME ho salud gant respet Oll sænt hac oll sænteset, Ha c’houi Ælez eürus, A so breman o repos Er c’hloar eus ar barados, Assambles gant Jesus. C’houi so brema o velet An tri ferson an Dreindet En un Doue hepmuiquen, Ha gant ar Verc’hes Vari Ne cessot oc’h he veuli En eê da virviquen. Dreist ar re-all, ô Guerc’hes, Va itron ha va mestres, C’houi eo a saludan ; Pa’z oc’h hon alvocades Ha mam da Zoue memes, Enoc’h en em fizian. Ha c’houi, va Æl-Gardien, | A so bepret em c’hichen, Me ho salud goude ; Digacet oc’h d’am sicour Ouz Satan hon adversour Gant providanç Doue. O sant Joseph, tad maguer Da Jesus-Christ hor Salver Ha pried da Vari, Gant fizianç en ho merit Quercouls hac en ho credit, E teuan d’hoc’h enori. Ouzpen a greis va c’halon Hoc’h enoran, va faëron Ha va maërones quer ; Ha pa zougan hoc’h hano, M’esper e viot ato Favorabl em c’hêver. D’ar fin gant humilite C’houi a saludan ive, Patron an escopti, |
| Ha c’houi patron ar barres, Ha quement sant ha santes M’oun custum d’ho pidi Gueneoc’h e rentan graçou D’hor C’hrouer hac hon Autrou, Rac m’en deus ho [ch]oaset Da enori da viquen He vajeste souveren Ebars [e] joaüsdet. Epad an eternite Meulet ra vezo Doue Eus an oll faveuriou En deveus deoc’h accordet, Hac eus an oll eurusdet A ro deoc’h en êvou. Brema’ta me ho supli, Oc’h en em recommandi Bepret d’ho madelez, Bezit d’in alvocadet En eê dirac an Dreindet, Oll sænt hac oll elez. Dirac Jesus va Doue C’houi hoc’h eus autorite Hac a vezo clevet ; Ar c’hraç hac an donæson A c’houlennot evidon, A vezo accordet. Obteni d’in da guenta, Beza pardonet ganta Eus va oll bec’hejou, Hac ar c’hraç d’hoc’h imita En dra vezin er bed-ma, | En hoc’h oll vertusiou. D’an eil, beza patiant En peb inconveniant, Ma c’hillin anduri A bep seurt affliction Gant guir resination, Hep jamæs murmuri. D’an drede, dont d’he garet Gant ur garantez barfet, Ma vezo facil d’in Trec’hit ar bed milliguet, Ar c’hic hac an drouc-speret, Ha ma perseverin. Pa finissin va buez, Grit ma sello a drues Ouzin em zremenvan, Ha ma rentin va ene Etre daouarn va Doue Gant peoc’h ha reposvan. Pa vezin ispicial Presantet d’an tribunal A justiç va barner, Pedit-en, me ho supli, Dre verit he bemp gouli, M’e[m] barno gant douçder. Ma hellin beza ivez Recevet en ho touez En gloar ar barados, Evit eno da jamæs Meuli gueneoc’h assambles Va Doue gant repos. Amen. |
* ↑ Moullet : c’hoa-.
* ↑ Moullet : he.
* ↑ Moullet : m’en.
# Un dén iouank é klah ur vestréz

| ◄ | Un dén iouank é klah ur vestréz | Er Glom hag er Jiboésour  ► |
* 1
* Me zou mé un dénig iouank
* é valé dré er vro ; ô gué.
* Ma ne gavan me chonj amen
* me glaskou tro ha tro. ô gué.
* 2
* Deit hui enta guet-n-ein, plahig,
* rac hui zou hui me houant : ô gué.
* Kement hou pou a blijadur
* el a goutantemant. ô gué.
* 3
* Me zou mé mab un intanvés
* en dès diw gommenand ; ô gué.
* Unan em bou pe ziméein
* guet kant skouit én argand. ô gué.
* 4
* Laret mar hum haret, plahig,
* ha rac mé oh iouank flam, ô gué.
* Me yei, mar karet, d’hou koulen
* guet hou tad, guet hou mam, ô gué.
* 5
* D’hou koulen guet hou tad ha mam
* ha guet ol hou predér, ô gué.
* Drest peb tra guet hou prér kouhan
* mar er havan ér guér. ô gué.
* 6
* — Guet me zud ha guet mem bredér
* d’em goulem n’en det quet ; ô gué.
* Ne venant quet ma timéein ;
* kol hou poén e hrehèt. ô gué.
* 7
* — Hou tad, hou mam, plahig iouank,
* p’en don oeit t’ou havet, ô gué.
* En dès laret é kousanten
* mé voh bet diméet. ô gué.
* 8
* Ol hou predér ehué, plahig,
* en dès reit ou honjé, ô gué.
* Nameit neoah hou prér kouhan
* e oé oeit te valé. ô gué.
* 9
* Mœz a huersou, plahig iouank,
* e hanawan hou prér : ô gué.
* Ne vou quet droug erbet guet-ou
* mé vein hou chervijér. ô gué.
* 10
* Ha deit enta guet-n-ein, m’en douç,
* ha deit guet-n-ein d’em bro : ô gué.
* Ha m’hou lakei devout mœstrez
* ar ol er péh em bô. ô gué.
* 11
* — Ne chonjet quet, dénig iouank,
* rac mé on mé peurés, ô gué.
* É hein mé guet-n-oh hui d’hou pro
* aveit bout hou mœstréz. ô gué.
* 12
* Me zad, me mani en dès laret,
* deustou me mant goal beur, ô gué.
* Ne reint quet ou merh de hani
* aveit argand hag eur. ô gué.
* 13
* — Digasset t’ein hou torn, plahig,
* me lakei ar hou piz, ô gué.
* Ur bizeu eur, unan argand
* eit tremén hou iouankis. ô gué.
* 14
* Ha ne paz sûr, dénig iouank,
* kement-sé ne jauj quet ô gué.
* Doh ur beurkaih servitourés
* zou é houni hé bouet. ô gué.
* 15
* Kenavo doh enta, plahig,
* p’en doh ken aheurtet ; ô gué.
* Hui hou pou kœ d’en eurusted
* e mès doh keniet. ô gué.
# Rozmelchon (1)

Oberennoù damheñvel pe handelvoù all zo ivez, gwelout Rozmelchon.
| ◄ Lezobre ha Morian ar Roue | Rozmelchon (1) | Rozmelchon (2) ► |
* Ma zad, ma mam, mar am c’haret,
* N’am c’haset ket d’ar varadek,
* N’am c’haset ket d’ar varadek.
TRADUCTION. — Mon père, ma mère, si vous m’aimez, — Ne m’envoyez pas à l’écobue (bis).
Chanté par Maryvonne Bouillonnec, Tréguier.
* Ma zad, ma mam, mar am c’haret,
* N’am c’haset ket d’ar varadek,
* N’am c’haset ket d’ar varadek,
* Gant Rozmelchon c’hon c’hoantaet.
TRADUCTION. — Mon père, ma mère, si vous m’aimez, — Ne m’envoyez pas à l’écobue (bis) ; — Par Rozmelchon je suis convoitée.
Chanté par Mme Queneder, Carhaix.
# Rozmelchon (2)

Oberennoù damheñvel pe handelvoù all zo ivez, gwelout Rozmelchon.
| ◄ Rozmelchon (1) | Rozmelchon (2) | Janedig ar Rouz ► |
* Marc’haridig, et d’ho kwele,
* O rei trala, ladirala !
* Marc’haridig, et d’ho kwele,
* Ma savfet varc’hoaz ar beure.
TRADUCTION. — Petite Marguerite, mettez-vous au lit, — Direï trala, ladirala ! — Petite Marguerite, mettez-vous au lit — Pour vous lever demain matin.
Chanté par Marguerite Philippe, Pluzunet. Phono F. Vallée (Fac. des L. Rennes).
Chanté par Marie-jeanne le Bail, Port-Blanc.
* Marc’haridig, et d’ho kwele,
* O rei trala, ladirala !
* Marc’haridig, et d’ho kwele,
* Ma savfet varc’hoaz ar beure.
TRADUCTION. — Marguerite, mettez-vous au lit, — Direï tralala, ladéri tralala ! Marguerite, mettez-vous au lit, — Pour vous lever demain tnatin.
Chanté par Maryvonne Nicol, Plouguiel.
# Rozmelchon

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* Rozmelchon, gant Fañch an Uhel ;
* Rozmelchon (1) ha Rozmelchon (2), gant Maurice Duhamel
# Kervegan hag an Tourello

Oberennoù damheñvel pe handelvoù all zo ivez, gwelout Kervegan hag ann Tourello.
| ◄ Ar Merdedi | Kervegan hag an Tourello | An Otro Koadriou ha Janedig Riou ► |
* Kervegan hag an Tourello,
* A zo mignoned a bell-zo,
* A zo mignoned a bell-zo.
TRADUCTION. — Kervégan et des Tourelles — Sont amis depuis longtemps (bis).
Chanté par Maryvonne le Flem, Port-Blanc.
# Kerzadiou ha Plougastell

| ◄ Va Fask kenta e Plougastell | Kerzadiou ha Plougastell | Maro Franseza e Plougastell ► |
D’am mignoun Constant Kervern.
* O Kerzadiou azezet brao
* Etre krec’hennou ker koantik,
* Etouez ar c’helvez hag ar skao,
* D’id va c’harantez birvidik.
* Pa zonjan en amzer eüruz
* Hag am euz ennoud tremenet
* E teu d’in huvreou dudiuz
* A ra d’am c’halounik lammet.
* Gwelet ran hirio ’giz neuze
* An ti koz toet gand plouz gwenn ;
* Eno va moereb a veve
* Gand he nizik Klaoda hebken.
* Va gallet e vije gwelet,
* Ar skol echu, dre ar c’hoajou,
* O lammet a-dreuz hag a-hed,
* O kas d’an ekleo forz soniou.
* Me a garie meurbed d’ar iaou
* Bale etouez ar sivi ruz,
* Dindan ar gwez braz avalou,
* En draonien, tost d’ar ster trouzuz.
* Koulskoude ’plije d’in muioc’h
* Mont beteg kerrek ar Measiou ;
* Eno, savet war gern eur roc’h,
* Va-unan, me rea kalz sonjou....
* E harz va zreid me wele ’r mor,
* Ster Landerne oll goloet
* Gand bagou Leoniz a Gerhor
* O pesketa gand ar rouet.
* Varzu Brest pa vezen troet,
* Savet huel war he iliz
* Tour braz Sant Martin benniget
* A rea d’in koun euz a Zant-Loiz.
* O koun meurbed c’hoek d’am ene,
* C’houi zo levenez va spered ;
* En iliz-se, eun deiz a voe
* Er mean-found oun bet kristenet.
* Ilizik koant ar Feunteun-Wenn,
* Test a feiz krenv hon tadou koz,
* Am gwele aliez o c’houlen
* Digand Mamm Jezuz he bennoz.
* Doue roaz d’in em iaouankiz
* Mignouned euz ar re vella.
* O bloaveziou evel eun deiz,
* Penaoz e c’halfen ho prena ?
* Vigouroux, Constant, tud feal,
* Ha n’ankounac’hain morse !
* Ra vevimp er bed didamall
* Ma vimp unanet e Doue !…
* Pa zigoueze vakans ar skol,
* Nag a zerveziou evuruz,
* Er parkeier, barz en diseol
* Gand va levriou dizenouuz !…
* Tremenet ’m euz er gearik-se
* Eun darn vad euz va iaouankiz ;
* Ha pam galvaz mouez Doue,
* O pellaat daelou a skuilliz....
* Pa zistroan da Gerzadiou,
* Eur veachik an amzer hebken,
* E tigouez d’in goulen kelou
* Euz tud ha na velin mui ken....
* Siouaz ! an Ankou didruez
* A sko, a sko da bep mare....
* Va moereb n’eo mui e buez
* Kalz mignouned maro ive !…
# Kevridi d’ar Verc’hez

| ◄ An telenner | Kevridi d’ar Verc’hez | An Ave Maria ► |
Eur gevridi evit ar Verc’hez. — Eun den iaouanc pehini abaoue pell amzer n’en doa nemeur a zonch a Zoue, en em lakea en hent evit mont da Baris. Araog diblas e c’houlennas digant eun itron euz he anaoudegez ha ne devoa kevridi ebet da rei dezhan da ober. — Eo, emezhi, mes va c’hevridi, evithi da veza dister, a gafac’h marteze diaez da ober. — Livirit-hen din ato, eme an den iaouanc, ha me he graio mar gellan. — Mad, emezhi, pa viot digouezet e Paris, it da lavaret eun Ave Maria evidon da iliz Itron Varia ar Gounidou. An den iaouanc, petra bennag n’oa nemeur ar gevridi-ze dioc’h he zoare, a stouaz he benn evit diskuez en em garge anezhi. Ne grede ket lavaret ne graje ket.
Goude beza tremenet eur miz o redek dre Baris evit guelet an traou caer so er gær-ze, ar beacher a rea he bourchas da zistrei d’ar gaer pa deuas da zonch dezhan eus an Ave Maria a behini en doa en em garget. Chom a reas da argila, hag e lavare outhan he unan. — Goaz aze… Ne din ket! Goude e lavare adarre, bah, p’eo guir oun en em garget ; ha neuze red e vezo din lavaret geier, pe anzao n’em bezo ket great ar gevridi. Setu hen ta o redek da Itron Varia ar Gounidou evel eun den a ia abrez hag en despet dezhan da ober eun tam labour ne blij ket dezhan, mes pehini so red da ober. Mont a ra d’an daoulin hag e tigas en he zonch ar beden-ze en doa lavaret alies guechall, mes pehini en doa brema couls lavaret ancounac’heat… Erfin evel kent e teuas da zonch dezhan anezhi hag en em lakeas d’he lavaret.
Mes araog m’oa echu he Ave Maria gantha oa deut sonjou all en he speret. Chom a reas da zonjal, ha souden e teuaz an daelou en he zaoulagad. Person Itron Varia ar Gounidou, boas da velet tud evelse o tistrei oc’h Doue, her guelaz hag a deuas d’he gaout. An den iaouanc a gofessas, a jomas eun derveziou bennag eno, hag araog dont euz a Baris en devoue an heur da reseo he Zoue.
Pa voa digouezet er gaer, kenta tra a reas oa mont da gaout an itron e devoa roet dezhan kevridi an Ave Maria, evit he zrugarecat ha lavaret dezhi petra voa c’hoarvezet. Houma ne voue tam souezet oc’h he glevet, rag e gortoz edo da gementse ; rag an itron-ze so eur gristenez vad hag e deuz eur fizians dispar e madelez hag e trugarez mam Doue.
# Ki ha Caz

| ◄ Estlam | Ki ha Caz | Me n’am eus nemet eur blanc ► |
Ma c’hi ha ma c’haz, a oa dimét dec’h ; Calz a dud a fesson a oa war al lec’h : Souric ha Mouric, marquis ann Tremeur, Ha calz a liboudenno a oa deut da heul.
# Kentoc'h mervel/Taolen da echui

Eur groaz e goueled al leuren-c’hoari. — Gwenole en e zav, a zo e wreac'h gleiz oc’h ober an dro d’ar groaz, e wreac’h zeou a zalc’h krog en eur vouc'hal. Diskabel eo. Ar Vretoned-all a zo renket en daou du. Pa lakaer da zevi goulou « Bengale », eur strollad kanerien a c’heller kuzat e riboullou al leuren-c'hoari, pe dirak, a gan an daou boz-ma :
* POZ KENTA (war don : Nous voulons Dieu)
* Ni, ’vel gwechall soudarded ar groaz,
* Ni, Breiziz, laromp war eun dro :
* Ni zo da Zoue hizio, warc’hoaz,
* Hag er vuez, hag er maro !
* DISKAN
* Klevit, Mari, Mamm Doue,
* Peden ar bobl kristen :
* Doue c’houlomp, Doue da Roue,
* Doue gant e gomz da lezen diou wech.
* EIL POZ
* Ya, kent ’vit koll Doue, hon ferc’hen,
* Ni a rofe hon holl vadou ;
* Ni skuilhfe hor gwad war an dachen,
* Hag a varvfe ’vel hon zadou !
* (Diskan)
* KLAODA ’R PRAT,
* « Pluenzir ».
# Kentoc'h mervel/C’hoarierien

Me diskara ar groaz santel ! Biken ! Biken ! Kentoc’h mervel ! Pluenzir.
Setu ama an dud o deus perz en darvoud :
Fanch An Taleg, tieg.
Gwenole, e vab.
Yann Binifi, mevel ha trubard...
Saïk, mesaer.
Herve, amezeg d’ar re-ma.
Ao. Kermoger, dijentil, rener ar Chouanted breton.
Spartakuz, kabiten ar zoudarded c’hlas.
| Viktor, Nelson, Karakas, Lachèvre, Piedebic, Richard, | $\left\{{\begin{matrix}\\\\\\\\\\\\\end{matrix}}\right.$ | Soudarded c’hlas (Dispac’herien). |
Ao. Person Landivy.
Soudarded breton ha soudarded gall kement ha ma karer.
# Kentoc’h mervel !

| ◄ Kalvar Landreger | Kentoc’h mervel ! | Ar gogez ► |
Da Gomb koz.
* Para a neve a glevan…
* Vo ken Brezoneg er vro-man ?
* Vo ken komzet ’n hon ilizou,
* Yez kaer, dudius hon zadou ?
* Komb milliget an eus laret
* Pe gentoc’h e vije daonet ;
* E lemche deus hon c’halonou
* Hon Fe, hon Yez hag hon Giziou
* Ar Varzed, war an tôl mantret,
* N’ ouveent petra da laret…
* Tapet o deus bet o Zelen
* Ha stennet mad d’ei he c’herden.
* An Delen gant eur vouez spontus,
* A lavar ar c’homzou nerzus ;
* — « Nan, nan, biken ma Breiz-Izel,
* Na vi flastret… Kentoc’h mervel ! »
* — Kentoc’h mervel ! e laromp hol,
* Eget zenti ouz tud diroll ;
* Klêv ac’hanomp, Komb den diboel,
* Na blegfomp ket… Kentoc’h mervel !
* Ne fell ket d’it hon Brezoneg,
* Ni, na c’houllomp ket da C’halleg !
* Kaer ’z po c’hoari, koz difroket,
* Gant ar Brezoneg ’vi trec’het !
* Ne c’houllez ket hon Seurezed,
* Nag hon beleien kennebed ;
* En despet d’ez falz-lezenno,
* An dud-se ganimp a chomo !
* Hon beleien gomzo dalc’hmad
* En yez koz o mam hag o zad ;
* Mar n’ o faeez, petra ’ra ze ?
* Ni hon deus bara evitê !
* Sonjal eta ’ra d’it penoz
* E tiskari eur yez ken koz ?
* Sonjal ’ra d’it eus ar Breizad,
* Ober breman eur renead ?
* Ar Vretoned a zo bepred
* Evel gwechall pennou-kaled,
* Evel gwechall ’virfont o Fe
* Hag o yez en doujanz Doue…
* Ar Brezoneg evel ar Fe
* A zo roet d’ê gant Doue,
* Ha kred ervad eus Breiz-Izel
* Na derc’hfont ket… Kentoc’h mervel !
* Kent ma vougi ar Brezoneg,
* Te gollo, marvad, da C’halleg,
* Zoken da latin, framason,
* Ha c’hoaz ec’h i da Charenton !
* O paourkez Komb, te dremeno,
* Hag ar Brezoneg a chomo,
* Ha goude ma vi tremenet,
* Ar Brezoneg a vo komzet…
* Tra ma vezo mor tro war dro,
* Ha meneou ebarz hon Bro,
* Tra ma vo derv en hon c’hoajo,
* En Brezonek ni a gomzo ! ! !
# Martoloded ann Oriant

Oberennoù damheñvel pe handelvoù all zo ivez, gwelout Martoloded an Oriant.
| ◄ Potred An Oriant | Martoloded ann Oriant | Zon ar c’habitenn ► |
En Oriant ’zo nem gavet
Eur vatimant carget a ed ;
 Eur vatimant carget a ed ;
Deut hol, merc’hed, hac hi gwelfet.
 — Merdead, pegement ann ed ?
— Seiz livr, itron, am eus cavet ;
 Seiz livr, itron, am eus cavet ;
Deut war ar pont hac a welfet.
 Ar c’habitenn lâras neuze
D’he vartoloded, en de-se :
 — Boutit d’ar franc, martoloded Eur plac’hic coant am eus tapet.
 Ar plac’h iaouanc a lavaras
D’ar c’habitenn, pa hen clevas :
 — Clevit, me ’zo merc’h d’eur baron,
Na gouscan ket gant pôtr goudrôn ;
 Me ’zo merc’h eun den a enor,
Na gouscan ket gant tud a vor ;
 Me a ’zo merc’h d’eur c’huzulier,
Na gouscan ket gant eur preizer !
Ar c’habitenn lâras neuze
D’ar plac’h iaouanc, pa hi c’hleve :
 — Clevit, plac’hic, n’ c’hourdrouzit ket,
Kercoulz ha c’hui oc’h eus caret ;
 Rac me ’zo mab eur preizer mad,
Hac hen eus c’huec’h biz war bep troad ;
 Hac a bep amzer ma zud-me
Ho deus bet talvezet ho re.
 Martoloded ann Oriant
A zo meurbed pôtred friant,
 Met n’ho deus ket calz a enor
’Laeres eur plac’h a doul he dor.
(Fanchon Mao.)
En Pors-Louis zo discarget
Eur vatimant carget a éd ;
 Eur vatimant carget a éd,
A winis ru marigellet.
 Eun dimezell coant deuz a gêr,
Ha merc’h eur grocher braz mezer,
 Ha merc’h eur grocher braz mezer Diskennas war borb ar rivier.
 — « Dimezel coant, mar teziret,
Ebars er bord a tiskennfet.
 Ebars er bord p’ê diskennet
Ar c’habitenn d’ei neus lâret:
 — « Dimezel coant, er-fad sonjet,
Fenoz ganin-me a chomfet.
 Ann dimezel coant a lere,
Na war ar pont pa bourmene :
 — « Me glew ma zad euz ma gerwel
Dont d’ar gêr war dro ma bugel.
 — « N’ man ket al liou war da visaj
As be cousket biscoas gant gwaz.
— « Cabitenn, mar na grédet ket Tostât d’ar bord hac a glewfet !
 Na d’ar bord pa eo tosteet En creiz ar mor deuz han tôlet.
Ibid.
— Plac’hic, plac’hic, plac’hic iaouanc,
Antret ’bars ar vatimant.
 Er vatimant p’eo antreet,
’N creiz ar ganel eo bet mouillet.
 — Me a zo merc’h eun offireer
Na gouscan ket gant moraër.
 — Na pa vefoc’h merc’h d’ar Roue,
Ann noz-man cousqfet ganin-me ;
 Ann noz-man cousqfet ganin-me
Ann noz a zeu, gant eguile.
 Laket ’n taboulin en tro kêr :
Collet ganthi he davanjer ;
 Laket ’n taboulin er c’hanton
Et ê ’n dimezel da itron.
 Pemp cant mil scoed hi deveus bet
Ewit he c’hampagn tremenet ;
 Nac eur mab bleo melen friset ;
Petra ’n eus den da lavaret ?
# Marvailhou Kerne

Pajenn
# Marvailhou ar Vretoned e-tal an tan

       Marvailhou
                   ar Vretoned
                E-tal an Tan
Pajenn
# Martoloded ar « Iena »

| ◄ Peden da Zantez Barba | Martoloded ar « Iena » | Martoloded ar « Latouch-Trevill » ► |
* Kaon adarre en hon bro !
* Kaon ha tristidigez !
* Ne glewer komz tro-war-dro
* ’Met eus bugale gez,
* Bugale hon bro lac’het,
* En kof eur lestr brerel !
* Ar vro ar muian gwasket
* Dalc’hmad eo Breiz-Izel !
* Nag a Vreiziz adarre, e-kreiz o oad skubet !
* Tud yaouank, krenv ha yac’h-tre en eun tol bruzunet !
* Penôs eta, ma Doue, e lezet ar maro
* Da ziskar ken didrue martoloded hon bro ?
* Breiz aboe eur pennad ’zo, a bae eur gwall-skoden,
* Dalc’hmad, p’aru gwaleurio, enne ’deve loden !
* Bugale he deus eta, bugale niverus,
* Na grenont dirak netra, betek mervel sentus !
* E-touez ar vartoloded
* Drailhet war ar Iena,
* Hanoio ar Vretoned
* Eo a gals ar stanka !
* Enor d’ar re ’zo koueet,
* Henvel ouz merzerien,
* Enor d’ar re ’zo chomet,
* Breiz, enor d’az mibien !…
* Pell a zo bugale Breiz,
* War vor ha war douar,
* A goue ’wit ar Franz a-leiz,
* Hag ar Franz ’zo digar.
* Ya, digar eo ’n o c’henver,
* Ret-mad eo hen laret,
* Ar Franz n’ ra ket he dever
* ’Kenver ar Vretoned !
* Ma ro Breiz-Izel d’ar Franz kement a vugale,
* Ar Franz n’ gleje ket, michanz, kas ken prim da vale
* Ar beleg a c’houlenne gwelet ar glanvourien,
* Rak ar loden-vras ane, sur-walc’h, oa kristenien.
* Prezidant ar Republik, pelec’h eta eman,
* Pa ra ’n Eskob katolik ar beden diwean ?
* Ne gred ket en em ziskoe, ’wit laret, dre eno,
* Penôs ec’h eo c’hoaz Doue mestr bras an armeo.
* Mes n’eo ket ar Franz gwirion a zo oc’h ober-ze,
* Kentoc’h kals ar Franmason, gwir enebour hon Fe !
* ’Ni, Breiziz, da vihana, pedomp ewit ar re
* ’Zo marwet war ar Iena !… Doue gant o ine !
# Marv al laouenan

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* Al laouënanic (Le roitelet), gant Yann-Vari Abgrall er Revue des Traditions Populaires, 1887
* Maro al laouenan, gant Fañch an Uhel e Soniou Breiz-Izel, 1890
* Son al laouenanik, gant Marianna Abgrall e Feiz ha Breiz, Kerzu 1907, p.309-309
* Maro al laouenan, gant Maurice Duhamel e Gwerziou ha Soniou Breiz-Izel, 1913
* Maro al laouenan, gant Maurice Duhamel e Kanaouennou Breiz-Izel, 1913
# Martoloded ar « Latouch-Trevill »

| ◄ Martoloded ar « Iena » | Martoloded ar « Latouch-Trevill » | Ewit frealzi kerent kristen ► |
* Re alïes, siouaz,
* E renker son glas
* En hon Breiz-Izel....
* Ma vije c’hoaz brezel !
* Ma vije ’wit difen
* Ar vro eo e koejent
* Ar vartoloded-ze,
* E vije digare
* Da laret : Breiz-Izel, enor d’az pugale
* A varw ewit ar Franz !… Labour ’ve da vale
* Ewit gallout kavet martoloded dispar
* Evel ar re diwan dre-oll war da zouar.
* Goude ar Farfadet, ar Lutin, ar Yena,
* En bourz ar Gurunen, en eur ober tri bla,
* Eiz war-nugent maro ! Bretoned peurvuian,
* Ha daou-ugent den all gwal-dapet ! Ha breman,
* War ar Latouch-Trevill,
* Gwad adare, gwad puilh,
* An eus, siouaz, redet
* En deio tremenet !
* Pemzek den, en eun tol
* Eur c’hanol bruzunet
* Gant eur poultr milliget
* Ha niver a re-all
* Tizet ha mac’haniet.
* Nag a dud ankeniet !
* Nag a vam adare
* A vo trist o doare !
* Nag a dad, a vugel,
* Dreist-oll en Breiz Izel
* A ouel en deio-man
* Ar re ’garent muian !
* Tintet, kleier Breiz ; tintet, sonet glaz,
* Rak daouzek Breizad, war bemzek, siouaz,
* ’Deus kât ar maro war ar lestr brezel :
* N’eus bro ’bet gwasket evel Breiz-Izel
* Youl Doue a zo don ! Mes eun dra koulskoude
* A ra da gals laret : Ma, adalek an de
* Nan houller ken war vor beleien ’vel gwechall,
* Gant ar vartoloded… an treo a gerz gwall-fall !
# Marv Pontkalleg

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
# O ma Jezuz, O ma c’harantez

Oberennoù damheñvel pe handelvoù all zo ivez, gwelout Va Jesus, va Doue, c’hui epquen, Eun dezir braz am euz ha Eil-a-tregont Cantic. Guers an ene devot.
| ◄ Deut holl ha deut gant feiz | O ma Jezuz, O ma c’harantez | O ! na hir eo an noz ► |
* C’hoant ’m eus da virviken d’ho karout o ma Jezuz
* Jezuz gwri vab Doue ma Salver madelezus
* Diskan : O ma Jezuz o ma c’harantez
* Bezit em c’halon ha bemnoz ha bemdez.
* Ma Jezuz, c’houi ’zo mat, c’houi a zo trugarezus,
* Ma Jezuz, c’houi ’zo dous, c’houi a zo karantezus.
* Betek breman, siouaz ! Kalz amzer am eus kollet
* Gant traou dister ar bed ken e oan gante dallet.
* Met breman, ma Jezuz, me a ro d’eoc’h ma ene,
* Ma c’horf ha ma c’halon ’keit ma chomin e buhe(z)
* O pebez karantez hoc’h eus c’houi bet, ma Salver,
* Da veza bet skuilhet ho kwad evit ar pec’her !
* Goude mervel ’vidomp er Groaz war lein ar C’halvar,
* E chomit c’hoaz ganimp d’hon maga war an douar !
* Pegen euzus eta, pegen foll eo ar pec’hed,
* P’en deus lazet Jezuz, ma Dasprener binniget !
* O pec’hed milliget ! birviken mui n’am zrec’hi,
* N’em bezo ken ouzit nemet euz ha kasoni.
* Pegoulz e welin-me an holl oc’h ober brezel
* E pevar c’horn ar bed d’an holl bec’hejou marvel !
* Setu mee koulskoude, ma Jezuz, paour ha dister,
* N’hallan ket pell mont eeun ma n’am renit, ma Salver.
* ’Vit heulia ho lezenn ha plega ma gwall dechou,
* Em eus ezomm bemdez eus ho nerzusa grasou.
* Grit eta, me ho ped, d’in ma-unan ma varvin
* Hag evidoc’h hepken em holl amzer ma vevin !
* N’em eus ken, o Jezuz, c’hoant ebet war an douar
* Nemet mont davedoc’h gant an aelez en ho kloar.
# O ma Jezuz, na pegen kaer

Oberennoù damheñvel pe handelvoù all zo ivez, gwelout O ma Jezus pegen dous e.
| ◄ Enor d’hoc’h ano binniget | O ma Jezuz, na pegen kaer | M’ho kar Gwerc’hez ► |
Pe
* O ma Jezuz na pegen kaer
* Bemdez bemnoz e pep amzer
* Na pegen kaer eo an ene
* A gar Mari mamm da Zoue.
* Petra ray d’in an droukspered,
* Pa ’z oun gant Mari diwallet ?
* Raktal ma klevo ma fedenn,
* He zroad a vruzuno e benn.
* Ar c’horf, ar bed, a fell d’ezo
* E stagfen ma c’halon outo :
* Ma c’halon-me ’zo da Vari,
* Pell ’zo ’m eus he roet d’ezi.
* War ma maro ne grenin tamm,
* Rak neuze me ’welo ma Mamm
* E-touez hec’h aelez o tostaat
* Da gloza d’in ma daoulagad.
* Karit, holl boblou, ma Itron,
* Hag e pouezot en ho kalon
* Pegen eürus eo an ene
* A gar Mari Mamm da Zoue.